Airport ’75

Airport '75 (også kjent som Katastrofealarm – Airport '75) er en amerikansk katastrofefilm fra 1974 regissert av Jack Smight. Filmen handler om et amerikansk passasjerfly som kolliderer med et småfly. Pilotene blir nesten utradert og en flyvertinne må derfor forsøke å ta over spakene for å bringe passasjerene bort fra katastrofen. Hovedrollene spilles av Charlton Heston, Karen Black og George Kennedy.

Airport '75 er den andre av Airport-filmene. Den etterfulgte Airport (1970) og ble etterfulgte av Airport 77 (1977).

Den ble en stor publikumssuksess, men ble dårlig mottatt av anmelderne.

Handling
Et Boeing 747 passasjerfly er på en vanlig ruteflyvning da et mindre propellfly nærmer seg kritisk. Piloten i småflyet får hjerteinfarkt og treffer førerkabinen på passasjerflyet. Kapteinen av flyet blir hardt skadet mens resten av mannskapet blir drept. Når ingen andre i flyet kan styre, må en flyvertinne etter beste evne forsøke ta spakene for å bringe resten av mannskapet og passasjerene fra katastrofen. Veiledning fra kontrolltårnet på bakken blir livsnødvendig for å mestre den kaotiske situasjonen.

Om filmen

 Popularitet og økonomi 
Airport '75 ble meget populær, spesielt i USA hvor den innbragte $47,3 millioner og ble den syvende mest innbringende filmen i 1974. Den ble den nest mest innbringende av Airport-filmene.

Produksjonskostnadene er estimert til $3 millioner.

 Anmelderne 
Den ble dårlig mottatt av anmelderne, noe som blant annet gjenspeiles i at den kun har fått 29 % på Rotten Tomatoes. Den amerikanske anmelderen Roger Ebert gav den 2,5 av 4 stjerner, mens Leonard Maltin gav den 1,5 av 4 stjerner.

Også de norske anmelderne gav den jevnt over dårlig mottakelse.

 Priser 
Filmen fikk ingen priser, men det kan nevnes at den ble nominert til en Golden Globe i klassen "mest lovende kvinnelige nykommer" (Helen Reddy).

I rollene
 Charlton Heston – Alan Murdock
 Karen Black – Nancy Pryor
 George Kennedy – Joe Patroni
 Efrem Zimbalist Jr. – Kaptein Stacy
 Susan Clark – fru Patroni
 Gloria Swanson – Gloria Swanson
 Martha Scott – Søster Beatrice
 Helen Reddy – Søster Ruth
 Guy Stockwell – Oberst Moss
 Jerry Stiller – Sam
 Roy Thinnes – førsteoffiser Urias
 Erik Estrada – flyingeniør Julio
 Dana Andrews – Scott Freeman
 Sid Caesar – Barney Linda Blair – Janice Abbott
 Nancy Olson – Fru Abbott
 Kip Niven – løytnant Thatcher
 Ed Nelson – major Alexander
 Beverly Garland – Fru Freeman
 Myrna Loy – Fru Devaney
 Linda Harrison – Winnie 
 Christopher Norris – kabinbetjent Bette
 Irene Tsu – kabinbetjent Carol
 Laurette Spang-McCook – kabinbetjent Arlene
 Sharon Gless – kabinbetjent Sharon
 Aldine King – kabinbetjent Aldine
 Kip Niven – løytnant Thatcher
 Austin Stoker – sersjant i flyvåpenet

 Referanser 

 Eksterne lenker 


Kategori:Dramafilmer fra USA
Kategori:Katastrofefilmer fra USA
Kategori:Filmer fra 1974
Kategori:Engelskspråklige filmer
Kategori:Filmer som foregår ombord i fly
Kategori:Filmer lagt til USA
Kategori:Oppfølgerfilmer
Kategori:Filmer satt til 1970-årene